314 
over 200 Mile lange Yderrand af Indlandsisen, omendskjøndt 
den frembyder det samme Udseende ved Julianehaab som ved 
Upernivik, saavel hvad Overfladens Høide og Heldning, som 
hvad dens Ujevnhed angaaer, sammentrænger hiin udadsky- 
dende Bevægelse til ganske bestemte Punkter, Iisfjordene, 
ganske i Analogi med det rindende Vands Afløb fra større 
Landstrækninger gjennem Floder. Men Spørgsmaalet er nu, 
hvorvidt den Mængde lis, der aarlig udskydes i disse lis- 
fjorde, svarer til den Mængde Vand, der paa Yderlandet 
føres til Havet gjennem Elve, og om der ikke alligevel bliver 
et betydeligt Qvantum Vand tilbage , hvis Anvendelse bliver 
uforklarlig, med mindre det, hvad der ikke synes rimeligt, 
skulde bidrage til en bestandig Forøgelse af Indlandets lis- 
masse. Jeg har gjort mig Umage for at komme til en om- 
trentlig Vurdering af den Mængde lis, der i Form af svøm- 
mende Iisfjelde aarligt udskydes af en stor Iisfjord, f. Ex. 
Jakobshavns og Uperniviks; jeg anslog den Mængde, som til 
en vis Tid bedækkede et vist Strøg af Fjorden, og søgte Op- 
lysning om, hvorofte en saadan Masse kunde drive tilsøes og 
atter fornyes inde fra Fjorden af. Men til en saadan selv- 
stændig Beregning vilde der udkræves flere Aars stadige Op- 
hold ved en saadan Fjordmunding; af de Oplysninger, som 
kunde indhentes hos Folk, der vare bosatte ved disse Steder, 
kunde jeg kun med Sikkerhed komme til det Resultat, at en 
stor Iisfjord aarligt udskyder over 1000 Millioner Cubikalen 
lis. Holbøll har (see Dansk Maanedsskrift, Juli 1858, S. 36) 
gjort et Overslag over det Qvantum lis, som aarligt kalver 
ud i Godthaabs- Fjorden, og anslaaer det til 2200 Millioner 
Cubikalen. Men denne Iisfjord hører afgjort til de smaa 
(d. e. lidet produktive), og Overslaget forekommer mig at 
være for stort. Alligevel vil jeg være tilbøielig til at antage, 
at man , naar man kunde anstille Beregninger over samtlige 
lisfjordes Størrelse eller Produktivitet, vilde komme til at 
maale dem efter hiin Størrelse som Eenhed, eller finde, at 
de, eftersom de vare mindre eller større, aarligt udskjøde een 
eller flere tusinde Millioner Cubikalen lis. 
